PTTEP จ่ายปันผล2.48บาทหลังกำไรพุ่ง88%
บริษัท ปตท.สำรวจและผลิตปิโตรเลียม กำไรพุ่ง88.40% เป็น 41,738 ล้านบาทหรือเท่ากับ 12.59บาทต่อหุ้นในปี2553 เทียบกับกำไรสุทธิ 22,153 ล้านบาทหรือ 6.69บาทในปี2552&nbsp; โดยบริษัทประกาศจ่ายเงินปันผลอีกหุ้นละ 2.48 บาท
26 ม.ค. 2554

บริษัท ปตท.สำรวจและผลิตปิโตรเลียม กำไรพุ่ง88.40% เป็น 41,738 ล้านบาทหรือเท่ากับ 12.59บาทต่อหุ้นในปี2553 เทียบกับกำไรสุทธิ 22,153 ล้านบาทหรือ 6.69บาทในปี2552  โดยบริษัทประกาศจ่ายเงินปันผลอีกหุ้นละ 2.48 บาท 
นายอนนต์ สิริแสงทักษิณ ประธานเจ้าหน้าที่บริหาร และกรรมการผู้จัดการใหญ่ PTTEP กล่าวว่า  สาเหตุที่มีกำไรเพิ่มขึ้นมาก เนื่องจากในปี 2553 บริษัทฯ และบริษัทย่อย มีรายได้รวม 147,572 ล้านบาท เพิ่มขึ้น 27,234 ล้านบาท หรือ 23% เมื่อเทียบกับปี 2552 ซึ่งมีรายได้รวม 120,338 ล้านบาท ขณะที่มีค่าใช้จ่ายรวมทั้งสิ้น 79,037 ล้านบาท เพิ่มขึ้น 1,000 ล้านบาท หรือ1 %เมื่อเทียบกับปีก่อน ซึ่งมีค่าใช้จ่ายรวม 78,037 ล้านบาท
สำหรับฐานะการเงินของบริษัทฯ และบริษัทย่อย ณ วันที่ 31 ธันวาคม 2553 มีสินทรัพย์รวมทั้งสิ้น 342,220 ล้านบาท มีหนี้สินรวม 169,926 ล้านบาท และมีส่วนของผู้ถือหุ้นรวม 172,294 ล้านบาท
ส่วนปริมาณสำรองพิสูจน์แล้ว (Proved Reserve) รวมทุกโครงการ ณ วันที่ 31 ธันวาคม 2553 โดยคิดเป็นปริมาณน้ำมันดิบและคอนเดนเสทประมาณ 214 ล้านบาร์เรล และเป็นก๊าซธรรมชาติประมาณ 5,325 พันล้านลูกบาศก์ฟุต หรือรวมทั้งหมด ประมาณ 1,043 ล้านบาร์เรลเทียบเท่าน้ำมันดิบ
ด้านเงินปันผลบริษัทกำหนดจ่ายเงินในวันที่ 18 เม.ย.นี้ให้แก่ผู้ถือหุ้นที่มีชื่อในทะเบียนวันที่ 15 ก.พ. 2554